title: مولاي سماعيل
text: كاينين توصيفات مختالفين ؤ شي مرات متعارضين د شّخص د سّلطان على حساب واش من مصادر ؤروپية ؤلا مغريبية. تّوارخيا متافقين بلي مولاي سماعيل كانت عندو روح ماكاتنهازمش، ؤ حيوية ماكاينش بحالها لي ستامرات حتا ف فترة شّرف. ؤ ماكاينش شي سلطان مغريبي دوّز وقت فوق لعودان ديالو قد مولاي سماعيل. ل 3 د لعقود تقريبان، كان مولاي سماعيل مشغول ب لحركات ؤ لمعارك، ؤ كيقود لجيش ديالو ؤ كيقسم معاهوم لمصاعب، بحال واحد لمرة فاش كانو قطعو جبال لأطلس لكبير ف فصل شّتا ؤ كان علاين يمشي فيها. شّخصية ديالو كانت قاسحة ؤ ماكاتساومش، ولاكين عقلو كان منفاتح على لمداكرات لفلسفية، ؤ كان كيبغي لمعمار ؤ لحيوانات، سيرتو لعودان.